ગાયોમાં પાચન એ પેટમાં પ્રાણવાયુ વિના આથો આવવાથી,એબૉમેસાં(પેટનો એક ભાગ)માં પાચક રસથી અને મોટા આતરડામાં જીવાણુથી થાય છે.સામાન્ય રીતે ગાયો જુદો જુદો ખોરાક ખાય છે.સામાન્ય રીતે દાણા અને ઘાસના મોટા ટુકડા પેટમાં ન પચતા આતરડાના પાછળના ભાગમાં આવે છે જ્યાં તેમાંથી આથો તૈયાર થાય છે. આંતરડામાં પાણી શોષવાની ક્રિયા થતી ન હોઈ અને આથો વધુ પડતો હોય તો પોદળો સામાન્ય થતો નથી. આવા અપચાથી દૂર રાખવા ખોરાકમાં વધુ રેશાવાળો ખોરાક આપવો જેથી પેટમાં આવા ઘાસની ચાદર તૈયાર થાય અને અપાચ્ય દાણા તેમાં અટકી જાય.પોદળામાં વધુ પડતા મોટા દાણા દર્શાવે છે કે ગાયો યોગ્ય પ્રમાણમાં વાઘોળતી નથી અથવા તો ખોરાક પેટમાંથી જાળી પસાર થઇ જાય છે. વધુમાં વધારે પડતા અપાચ્ય દાણા દર્શાવે છે કે દાણા પૂરતા દળાયા નથી.નરમ પોદળામાં આવા દાણા દેખાતા નથી માટે અવલોકન સારી રીતે કરવુ। આવા દાણા સૂકા પોદળામાં દેખાઈ આવે છે. આછો સફેદ પોદળો સાકરવાળા પદાર્થનું અપાચન દર્શાવે છે.ચીકાશવાળો કે બળાખા જેવા પદાર્થ વાળો પોદળો આંતરણામાં ઇજા કે વધુપડતા અર્થને લીધે હોય શકે. બળાખા જેવો પદાર્થ આંતરણામાં થયેલ ઇજાને કુદરતી રીતે રૂઝ લાવવા માટે એક જાતનો સ્ત્રાવ છે.